A punta d'Erata ye un mont de 2.005 metros d'altaria situau en a sierra d'Erata, d'a que ye o suyo cobalto.

Se troba administrativament en a muga entre os municipios de Biescas y Broto y en a suya cima bi ha un vértiz cheodesico.

Toponimia
D'alcuerdo con Chesús Vázquez Obrador, o toponimo «Erata» dimanaría de l'aspecto d'a sierra, con as garras cubiertas de selva y a corona espullada, cubierta solo que d'estivas.

D'alcuerdo con isto, Erata se tractaría d'un caso d'adchectivo latino que habría quedau substantivau en perder-se o nombre a o qual acompanyaba. A terminación en -ATA estaría una evidencia d'isto, d'alcuerdo con l'autor, que lo fa remontar a bel derivau de <AREA, en un sentiu probable de «puesto pelato», «espacio libre».
Punta d'Erata